Keď nás lieči Matka Zem (Geoterapia)
Niet pochýb o tom, že odkedy ľudstvo vymenilo prírodné produkty za chemické, trpí následkami vedľajších efektov. Taktiež niet pochýb o tom, že ľudia sa obracajú na tradičnú ľudovú medicínu vtedy, keď si myslia, že svoj zdravotný problém ešte zvládnu bez lekára a potom aj vtedy, keď si myslia, že svoj problém už nezvládnu ani s lekárom. Umožniť telu vyliečiť sa pomocou jeho prirodzenej schopnosti obnovy a prírodných elementov, je najbezpečnejšia metóda. Jednou z nich je geoterapia, liečenie hlinou a bahnom a práve to je témou tejto lekcie kurzu HOLISTIKY ZDARMA.
Prach si, v prach sa obrátiš
Všetci sme deťmi zeme. Z nej sme vzišli a k nej sa navrátime. Požičali sme si časť jej tela, aby sme vytvorili naše fyzické schránky v ktorých prebývame počas nášho fyzického života. Preto sme so zemou a s matériou tak veľmi prepojení. A to nielen svojim potrebami, ale doslova a do písmena MY SME ZEMOU. Zem obsahuje rovnaké substancie, látky a minerály, aké tvoria samotného človeka. Preto dokáže blahodarne pôsobiť na naše telo a uzdravovať ho. Liečenie zeminou je najsilnejšou zo všetkých holistických prírodných metód, pretože zo všetkých elementov, má zem najväčšiu schopnosť koncentrovať energiu všetkých ostatných živlov. Preto je magnetizmus zeme väčší, než magnetizmus slnka, vody a vzduchu.
Inteligentná hmota
Zem a všetky jej varianty ako hlina, bahno, íl,.. je inteligentnou hmotou, schopnou pôsobiť presne takým spôsobom, aký naše telo potrebuje. Dokáže vytiahnuť z tela toxíny, zastaviť otravné procesy a prečistiť krv, ale súčasne aj dodať telu výživné látky a posilniť ho. Málokto si uvedomuje rozsah použitia tejto hmoty v našom svete. Využíva sa v lekárstve, v kozmetike, v potravinárskom priemysle, v stavebníctve.... Zem tvorí náš svet a takmer všetko, čo v ňom máme.
Liečebné vlastnosti zeme:
- Regeneračné
- Revitalizačné
- Protizápalové
- Absorbčné
Čo dokáže hlina?
Zastaviť zápalové procesy
Zastaviť prebiehajúcu otravu
Zastaviť alergické reakcie
Zastaviť diareu (hnačku)
Urýchliť hojenie úrazov, rán, zlomenín
Zmierniť bolesti zubov
Liečiť zápaly hrdla a ďasien
Liečiť bolesti kĺbov, kostí a posilniť ich
Liečiť ochorenia vnútorných orgánov ako pečeň, pankreas, žlčník, ...
Regulovať črevnú flóru
Liečiť ochorenia kože
Liečiť popáleniny
Zjemniť jazvy
Redukovať vrásky
Čistiť pokožku
Odstraňovať akné
Očistiť znečistenú vodu
Očistiť vzduch od baktérií
A toto sú len niektoré základné schopnosti našej matky Zeme.
Príprava a použitie hliny
V krajinách, ktoré sú ešte v značnom kontakte s prírodou sa k liečeniu používa čistá zemina. Ide o zem vykopanú z veľkej hĺbky, ktorá sa potom voľne suší na slnku v drevených kadiach, alebo na kusoch plátna. Keď je zemina úplne suchá, rozklepe sa dreveným kladivom, alebo klasickým kladivom obaleným do plátna na jemný prášok a zároveň sa odstránia všetky tvrdé časti. Tento druh zeminy nesmie prísť do kontaktu s plastom, či železom , ale nesmie byť ani umiestnená pri elektrických spotrebičoch, pretože absorpčná kapacita hliny je veľmi vysoká a všetky tieto ,,nečistoty" by vstrebala, čím by sa kontaminovala a už by sa neprejavil jej liečivý účinok, ale práve naopak, mohli by ste si ňou ublížiť. Ak máte záujem o klasickú hlinu na liečenie zábalmi a nemáte možnosť si ju ,,sterilne" pripraviť, kontaktujte nás a radi vám pomôžeme získať už pripravenú hlinu. Čo sa potom s takouto hlinou robí ďalej? Zmiešava sa vodou a robí sa z nej liečivý zábal, či náplasť. Ale pozor! Aj voda, ktorú použijete musí byť zbavená chlóru a všetkých toxických látok. Preto je najlepšie, ak miesto vody použijete bylinný odvar. Inak sa chemické látky použité k čisteniu vody vo vašich vodovodných potrubiach dostanú cez pokožku do vášho tela. Hlinu treba vypracovať na lepivú hmotu tak, aby keď si ju skúšobne priložíte na telo, z neho neskĺzla. Potom sa hlina nanáša priamo na miesto, kde má pôsobiť a pacient sa prikríva uterákom, alebo hlinu na nesiete na gázu a tú pripevníte na telo pacienta. V každom prípade, ho musíte prikryť, aby nestrácal telesnú teplotu následkom reakcie organizmu.
Pri prikladaní zábalov z hliny platí jedno dôležité pravidlo. NIKDY SA NESMIE POUŽIŤ HLINA NA DVA VITÁLNE ORGÁNY SÚČASNE, pretože by sa mohli vyčerpať energetické rezervy organizmu a namiesto povzbudenia jeho regeneračných schopností, by ste ho úplne unavili. Hlina totiž pritiahne začne k sebe priťahovať všetky toxíny aby ich cez to miesto, na ktoré je priložená vtiahla do seba. Preto je pri geoterapii ihneď vidno reakciu tela na vykonanú procedúru a podľa toho aká je, musí terapeut vedieť ihneď zareagovať.
TAKTIEŽ SA NESMIE APLIKOVAŤ HLINA V PRÍPADE, ŽE BERIETE NEJAKÉ LIEKY. Najskôr ich doberte a až potom používajte hlinu. Aj keby to mali byť homeopatiká, hlina sa nesmie používať súčasne s liekmi, pretože tú aktívnu látku z nich skoncentruje do miesta, v ktorom pôsobí a to by mohlo v konečnom dôsledku zapôsobiť veľmi nebezpečne.
Vnútorné užitie hliny
K tomuto účelu sa najčastejšie využíva zelený íl , známy tiež aj ako francúzska hlina. Dá sa zakúpiť vo forme veľmi jemného prášku. Z tohto prášku dajte 1 lyžičku hlina do skleneného pohára s vodou o objeme 1,5 ml. Vodu s hlinou nechajte cez noc odstáť a ráno ju vypite na lačno 30 min pred jedlom, avšak usadeninu nepite, ak nemáte vodu predom zbavenú chlóru.
Druhou možnosťou je zbaviť vodu najskôr chemických substancií a chlóru, čiže nechať ju odstáť s trochou hliny, potom vodu precediť cez jemné sitko, aby sa pôvodná usadenina zadržala. Takto prečistenú vodu potom zmiešajte s hlinou až kým nevytvoríte hustú pastu. Z tejto pasty vyformujte malé guličky o veľkosti hrášku a nechajte vyschnúť na slnku voľne položené na gáze. Takto si vyrobíte ,,hlinené tabletky" , ktoré potom môžete aj nosiť so sebou pre prípad prvej pomoci. Voľne rozpustené v ústach napomáhajú dezinfikovať prostredie ústnej dutiny, tíšia bolesti zubov, hrdla aj mandlí, liečia afty a hnisavé vačky. Pokiaľ sa prehltnú, tak pôsobia na črevnú mikroflóru a zmierňujú črevné a žalúdočné ťažkosti, zmierňujú alergické reakcie na potraviny a prejavy intoxikácie.
Je samozrejme možné si len tak priamo vsypať do úst lyžičku zeleného ílu, nakoľko čistá hlina je prakticky bez vône a chuti. Tri štipky hliny denne napomáhajú zlepšovať stav krvi a preto sa odporúča aj pri liečbe anémie.
Každá geoterapeutická kúra môže trvať maximálne tri týždne. Potom je nutná dať si krátku pauzu minimálne týždeň. A pokiaľ problémy pretrvávajú, alebo nezmizli úplne, môže sa kúra opakovať znova ďalšie tri týždne. Čiže terapia môže byť dlhodobá, ale vždy po troch týždňoch treba zaradiť krátku pauzu.
Pokračovanie bude nasledovať v ďalšej lekcii kurzu HOLISTIKY ZDARMA.